|  |  |  |
| --- | --- | --- |
| **Prist**  **Bosna i Hercegovina**  ***Agencija za državnu službu*** | bih-grb1 | **Босна и Херцеговина**  ***Агенција за државну службу*** |

Broj: 01-2-5-86/23

Sarajevo, 02.02.2023. godine

PRIJEDLOG

Na osnovu člana 24. Zakona o ministarstvima i drugim organima uprave Bosne i Hercegovine („Službeni glasnik BiH“, br. 5/03, 42/03, 26/04, 42/04, 45/06, 88/07, 35/09, 59/09, 103/09, 87/12, 6/13, 19/16 i 83/17) i člana 11. Odluke o godišnjem planiranju rada i načinu praćenja i izvještavanja u institucijama Bosne i Hercegovine („Službeni glasnik BiH“, broj 94/14), Agencija za državnu službu Bosne i Hercegovine, p o d n o s i

**IZVJEŠTAJ O RADU**

**AGENCIJE ZA DRŽAVNU SLUŽBU BOSNE I HERCEGOVINE**

**ZA 2022. GODINU**

**I – UVOD**

Agencija za državnu službu Bosne i Hercegovine (u nastavku teksta: Agencija) je samostalna upravna organizacija zadužena da osigura realizaciju procesa zapošljavanja državnih službenika na zahtjev institucija; da pomaže institucijama u realizaciji njihove kadrovske politike, organizacionog razvoja kao i pri uspostavljanju sistema za upravljanje ljudskim resursima u institucijama BiH; osigurava obuku i razvoj državne službe; te obavlja i druge poslove i zadatke utvrđene Zakonom o državnoj službi u institucijama Bosne i Hercegovine.

Agencija u 2022. godini bazirala je svoje aktivnosti na osnovu Programu rada Agencije za 2022. godinu. Planirani godišnji rezultati Agencije proizlaze iz Nacrta Srednjoročnog plana rada Agencije 2022.-2024. godina, koji je bio i osnova za izradu godišnjeg programa rada Agencije.

Nacrt Srednjoročnog plana rada Agencije je usklađen sa Općim principom razvoja Vijeća ministara Bosne i Hercegovine „Upravljanje u funkciji rasta“ i doprinosi strateškom cilju Vijeća ministara BiH „Ubrzati proces tranzicije i izgradnje kapaciteta“, odnosno srednjoročnom cilju „Unaprijediti kapacitete i kvalitet rada u obavljanju poslova Vijeća ministara i institucija BiH“.

Agencija doprinosi realizaciji navedenih ciljeva Vijeća ministara BiH kroz realizaciju specifičnog cilja iz Srednjoročnog plana rada Agencije koji glasi: *„Unaprijediti sistem zapošljavanja. stručnog usavršavanja i drugih aspekata upravljanja ljudskim potencijalima u državnoj službi iz mandata Agencije“.*

Ovaj specifični cilj se realizira kroz dva programa Agencije:

1. Zapošljavanje i zaštite prava državnih službenika;
2. Stručno usavršavanje državnih službenika.

U izvještajnom periodu za 2022. godinu Agencija je realizovala prioritetne aktivnosti, u okviru programa i projekata, koji su planirane Programom rada za 2022. godinu.

U okviru programa 1.1. Zapošljavanje i zaštita prava državnih službenika, realizovani su sljedeći projekti:

* + 1. **Zapošljavanje državnih službenika**

Agencija je u toku 2022. godine nastavila sa realizacijom procesa zapošljavanja državnih službenika na zahtjev institucija, te da pomaže institucijama u realizaciji njihove kadrovske politike i organizacionog razvoja. Na početku godine prikupljene su informacije od nadležnih institucija BiH na osnovu kojih su planirane aktivnosti zapošljavanja u toku 2022. godine.

U toku 2022. godine ukupno je zaprimljeno 44 zahtjeva za objavu oglasa, a objavljeno je 29 oglasa za popunjavanje upražnjenih radnih mjesta i to 4 interna konkursa, 25 javnih konkursa. Prema evidenciji koju vodi Agencija ukupno je realizovano 16 konkursa. U skladu sa zaključkom Vijeća ministara BiH sa 23. sjednice, održane 29.12.2020. godine, za oglašavanje upražnjenih radnih mjesta bilo je neophodno dostaviti saglasnost Vijeća ministara BiH. S tim u vezi, smanjen je i broj oglašavanja. Agencija je osigurala punu transparentnost postupka zapošljavanja. Tokom godine realizovano je 72 procedure postavljenja, mišljenja na imenovanje i imenovanja državnih službenika u institucijama BiH, te je realizovano 116 procedura razrješenja, mišljenja na razrješenje državnih službenika u institucijama BiH.

Na osnovu zakonom utvrđenih nadležnosti Agencija imenuje komisije po javnom oglasu za izbor državnih službenika u institucije BiH. Prilikom imenovanja komisije Agencija vodi računa o ravnopravnoj zastupljenosti spolova. U toku 2022. godine imenovano je 26 komisija (javni oglasi) po pet članova, što ukupno iznosi 130 imenovanih članova komisije  od čega  žena 71  i 59  muškaraca.

Na web sajtu je objavljeno 132 informacija vezanih za konkursne procedure (oglasi i rasporedi polaganja ispita). Sve informacije su putem 90 newsletter poruke dostavljene isti dan na približno 14.000 e-mail pretplatnika ovog servisa. Na Facebook stranici koju prati 10000+ korisnika isti dan su objavljeni svi javni konkursi. Putem sistema MojKonkurs (<https://konkursi.ads.gov.ba>) svi kandidati primaju SMS i e-mail poruke o rasporedu odnosno rezultatima ispita koji su dio konkursne procedure.

Realizovano je 10 zahtjeva u pogledu prava slobodnog pristupa informacijama i transparentnosti procedura zapošljavanja, od kojih su svi upućeni od strane fizičkih lica.

Agencija za državnu službu BiH prikuplja podatke postavljenih i razriješenih državnih službenika/ca po poziciji i po spolu.

Prikaz postavljenih državnih službenika/ica po javnim oglasima tokom 2022. godine:

|  |  |  |  |  |  |
| --- | --- | --- | --- | --- | --- |
| 2022. | Stručni saradnik/ca | Viši stručni saradnik/ca | Stručni savjetnik/ca | Šef/ica odsjeka | UKUPNO |
| Muškarci | 8 | 3 | 4 | 4 | 19 |
| Žene | 7 | 6 | 10 | 2 | 25 |
| Ukupno | 15 | 9 | 14 | 6 | 44 |

Prikaz postavljenih državnih službenika/ca po internim oglasima tokom 2022. godine:

|  |  |  |  |  |
| --- | --- | --- | --- | --- |
| 2022. | Viši stručni saradnik/ca | Stručni savjetnik/ca | Šef/ica odsjeka | UKUPNO |
| Muškarci |  |  | 2 | 2 |
| Žene | 1 | 3 |  | 4 |
| Ukupno | 1 | 3 | 2 | 6 |

Prikaz razriješenih državnih službenika/ca na osnovu dobrovoljnog istupanja iz državne službe tokom 2022. godine:

|  |  |  |  |  |  |
| --- | --- | --- | --- | --- | --- |
| 2022. | Stručni saradnik/ca | Viši stručni saradnik/ca | Stručni savjetnik/ca | Šef/ica odsjeka | UKUPNO |
| Muškarci | 4 | 7 | 5 | 2 | 18 |
| Žene | 5 | 11 | 13 | 3 | 32 |
| Ukupno | 9 | 18 | 18 | 5 | 50 |

Prikaz razriješenih državnih službenika/ca na osnovu odlaska u penziju

|  |  |  |  |  |  |
| --- | --- | --- | --- | --- | --- |
| 2022. | Stručni saradnik/ca | Viši stručni saradnik/ca | Stručni savjetnik/ca | Šef/ica odsjeka | UKUPNO |
| Muškarci | 2 | 4 | 5 | 13 | 24 |
| Žene | 1 | 5 | 10 | 5 | 21 |
| Ukupno | 3 | 9 | 15 | 18 | 45 |

Tokom 2022. godine Agencija je dala 7 mišljenja za imenovanje po javnom oglasu za 11 rukovodećih državnih službenika/ca (6 muškaraca i 5 žena). Također je dato 3 mišljenja za imenovanje/postavljenje 8 državnih službenika/ca (2 muškarca i 6 žena) po javnom oglasu u slučaju kada Agencija na osnovu posebnih zakona donosi mišljenje. Agencija je po službenoj dužnosti imenovala 3 rukovodeća državna službenika/ce (1 muškarac i 2 žene).

Nadalje dato je 14 mišljenja za razrješenje rukovodećih državnih službenika/ca na osnovu godina starosti (9 muškaraca i 5 žena). Agencija je dala 7 mišljenja na osnovu dobrovoljnog istupanja rukovodećih državnih službenika/ca (4 muškarca i 3 žene).

Vijeće ministara BiH je na 38. sjednici, održanoj 26.05.2021. godine, pod tačkom 26., donijelo Zaključak kojim se usvaja Informacija Agencije za državnu službu BiH o problematici uspostave Registra zaposlenih u institucijama BiH, te zadužilo Ministarstvo pravde BIH da u saradnji sa Agencijom dostavi na usaglašavanje prijedlog zakona o dopunama Zakona o državnoj službi u institucijama BiH, kojim će se zakonski omogućiti Agenciji vođenje registra državnih službenika i svih zaposlenih u institucijama Bosne i Hercegovine, osim vojnih lica, policijskih službenika i zaposlenih u Obavještajno – sigurnosnoj agenciji Bosne i Hercegovine, kako bi isti prijedlog Vijeće ministara moglo dostaviti Parlamentarnoj skupštini na usvajanje. Takođe, istim zaključkom Vijeće minstara je zadužilo Agenciju za državnu službu BiH da u roku od tri mjeseca od dana usvajanja gore navedenog zakona, sačini i dostavi na usaglašavanje prijedlog odluke kojom će se omogućiti vođenje registra zaposlenih, kako bi istu odluku Vijeće ministara moglo usvojiti. U 2022. godini nije došlo do usvajanja zakona o dopuni Zakona o državnoj službi u institucijama BiH, zbog čega ni Agencija nije bila u mogućnosti da sačini i dostavi na usaglašavanje prijedlog odluke kojom će se omogućiti vođenje registra.

**1.1.3. Zaštita prava državnih službenika u institucijama BiH**

Agencija kao institucija u svom mandatu kao osnovnu djelatnost ima i oblast zaštite prava. U toku 2022. godine izrađen je pregled povreda službene dužnosti za koje su se teretili državni službenici po osnovu zahtjeva institucija BiH i izrečenih disciplinskih mjera u disciplinskim postupcima vođenim pred disciplinskim komisijama Agencije. Pregled je izvršen na osnovu podataka iz interne evidencije, a koja obuhvaća podatke o broju disciplinskih postupaka, vrsti povreda službenih dužnosti, donesenih disciplinskih odluka i izrečenih disciplinskih mjera, kao i drugostepenih odluka.

U toku 2022. godine Agencija je izradila planirani pregled povreda službene dužnosti i izrečenih disciplinskih mjera. U 2022. godini je ukupno sprovedeno četiri disciplinska postupka, od kojih su tri započeta i okončana u 2022. godini, a niti jedan nije započet u 2021. godini i okončan u 2022. godini. Također, jedan disciplinski postupak je započet u 2022. godini, a okončan je u 2023. godini. Broj je nešto manji od ciljane vrijednosti 2022.g., ali isto opet ne zavisi od Agencije već od broja zahtjeva institucija za provođenje disciplinskog postupka. Agencija je u toku 2022. godine obradila 100% zaprimljenih zahtjeva kojim su tražene saglasnosti za rad na određeno vrijeme lica u svojstvu zaposlenika, a na radna mjesta državnih službenika, te za interni premještaj državnih službenika. Od ukupnog broja zaprimljenih zahtjeva, za 95,5% zahtjeva date su saglasnosti za rad na određeno vrijeme, odnosno u 4,5 % slučajeva nije pozitivno riješeno po zahtjevu, dok je u 16% slučajeva tražena dopuna zahtjeva u smislu dostavljanja dokumentacije potrebne za pozitivno rješavanje zahtjeva ili dodatnog obrazloženja potreba za zapošljavanjem, a u 3,5% slučajeva nije došlo do realizacije zapošljavanja po ovom osnovu, dok je za 99% zahtjeva za interne premještaje u institucijama BiH data saglasnost, odnosno pozitivno mišljenje i u 1% slučajeva je odbijen zahtjev za saglasnost, a u 2% slučajeva nije došlo do realizacije internog premještaja. Dakle, prosjek izvršenja davanja saglasnosti za rad na određeno vrijeme i interni premještaj iznosi 97,25%.

Disciplinskih postupaka zbog uznemiravanja, diskriminacije na osnovu spola i seksulanog uznemiravanja nije bilo.

U toku 2022. godine imenovano je ukupno 20 članova disciplinske komisije na osnovu odluka o imenovanju disciplinske komisije u Agenciji za državnu službu BiH, od čega su 15 žene (75%) i 5 muškaraca (25%).

U okviru programa **1.2. Stručno usavršavanje državnih službenika** realizovan je projekat 1.2.1. Analiza potreba za obukom, izrada plana i realizacija plana obuka


U toku 2022. godine nastavljene su aktivnosti na pružanju i upravljanju aktivnostima obuke državnih službenika u institucijama Bosne i Hercegovine. U tom smislu provedena je analiza potreba za obukom koja se sastojala od analize strateških dokumenata, planova potreba za horizontalnim obukama, te zbirnih izvještaja o preporučenim obukama iz obrazaca za ocjenjivanje dostavljenih od strane institucija BiH, online upitnika dostavljenog državnim službenicima, te analize evaluacija polaznika obuka. Na osnovu provedenih analiza potreba izrađen je Godišnji plan obuka državnih službenika za 2022. godinu, koji je u većoj mjeri realiziran. U skladu s planom realizirana je aktivnost certificiranja novih predavača.

U toku 2022. godine 3160 državnih službenika i drugih kategorija polaznika (1109 muškaraca i 2051 žena) učestvovao je na jednoj od 141 obuke u organizaciji Agencije, od čega je 105 obuka održano u učionici, 28 webinara i 8 self-paced obuka. Iz budžeta Agencije finansirano je 125 obuka, na kojoj je prisustvovao 2941 državni službenik i druge kategorija polaznika, od čega je 99 obuka održano u učionici, 26 webinara i 8 self-paced obuka.

Zbog činjenice da je u 2022. godini došlo do ukidanja mjera vezanih za ograničeni broj osoba koje mogu boraviti na jednom mjestu zbog Covid-a, realizacija obuka je izvršena na način da je u učionici održan veći broj od planiranog, dok je smanjen broj obuka realiziranih putem webinara.

Sve postavljene ciljane vrijednosti za 2022. godinu za aktivnosti u okviru ovog projekta su realizirane, osim broja odabranih predavača za obuke, budući da još nisu okončane sve aktivnosti po Javnom pozivu za učešće u postupku certificiranja izvođača obuka Agencije za državnu službu Bosne i Hercegovine, objavljenom 23.11.2022. godine.

Agencija je u 2022. godini naglasak stavila na organizaciju obuka za rukovodeće državne službenike. Obaveza organizacije ove kategorije obuka proizilazi iz Akcionog plana za realizaciju prioriteta iz Analitičkog izvještaja Evropske komisije, te Akcionog plana za reformu javne uprave, u kojem je precizirano da Agencija: “Provodi obuke za rukovodeće državne službenike na svim organizacijskim nivoima o temeljnim rukovodnim znanjima i vještinama, i to 90% rukovodećih službenika do kraja 2022. godine”. Realizacija navedenih obuka uređena je Uputstvom o obuci za rukovodeće državne službenike u institucijama Bosne i Hercegovine (“Službeni glasnik BiH, broj 26/21). Program obuke sastoji se od sljedećih tematskih cjelina: Liderstvo; Strateško planiranje i izvještavanje; Upravljanje ljudskim potencijalima; Etika u javnoj upravi; Razvoj socijalnih vještina u radnom okruženju; EU integracije i Digitalna transformacija. Održana je ukupno 41 obuka za rukovodeće državne službenike.



U toku 2022. godine ostvarena su partnerstva u realizaciji obuka sa organizacijama kao što su: Francuski institut u BiH; Centar za integritet u sektoru odbrane (CIDS); Vanjskotrgovinska komora BiH; DCAF – Geneva Centre for Security Sector Governance; Europska unija.

Budžet Agencije za 2022. godinu iznosio je 1.434.500 KM (uključujući i sredstva iz budžetske rezerve, u skladu s odlukom VMBiH), dok je ukupno izvršenje u 2022. godini za oba programa iznosilo je 1.292.355 KM, od čega tekući izdaci 1.216.532 KM i kapitalni izdaci 75.823 KM.

Agencija je na dan 31.12.2022. godini imala 25 zaposlenih, od toga 11 muškaraca i 14 žena i to:

|  |  |  |  |  |
| --- | --- | --- | --- | --- |
| **Red. broj** | **Pozicija** | **Muško** | **Žensko** | **Ukupno** |
| 1 | Sekretar s posebnim zadatkom | 1 |  | 1 |
| 2 | Savjetnik direktora | 1 |  | 1 |
| 3 | Pomoćnik direktora |  | 3 | 3 |
| 3 | Šef unutrašnje organizacione jedinice | 1 | 4 | 5 |
| 4 | Stručni savjetnik | 3 | 4 | 7 |
| 5 | Viši stručni saradnik | 2 |  | 2 |
| 6 | Stručni saradnik |  | 1 | 1 |
| 7 | Zaposlenici | 3 | 2 | 5 |
|  | **UKUPNO** | **11** | **14** | **25** |

Vijeće ministara BiH, na 127. sjednici održanoj 28.12.2017. godine u okviru razmatranja Izvještaja o izvršenoj reviziji učinaka na temu "Blagovremenost postupaka javnih nabavki u institucijama BiH", zadužilo je Generalni sekretarijat Savjeta ministara BiH da dostavi preporuku iz izvršnog rezimea Izvještaja, koje se odnose na institucije BiH, da do donošenja drugačijih uputstava, u izvještajima o radu, izvještavaju nadležne institucije o realizaciji planova, sa posebnim osvrtom na planirane i realizovane rokove, kašnjenja i nerealizovane nabavke s adekvatnim obrazloženjima.

Agencija za državnu službu u 2022. godini provela je ukupno 44 postupaka javnih nabavki:

|  |  |  |  |  |  |  |  |
| --- | --- | --- | --- | --- | --- | --- | --- |
| Red br. | Robe | | | Usluge | | | Ukupno |
| Direktni postupak | Konkurentski postupak | Otvoreni postupak | Direktni postupak | Konkurentski postupak | Otvoreni postupak |
| 1. | 12 | 2 | 0 | 24 | 5 | 1 | 44 |

Agencija za državnu službu izradila je privremeni Plan javnih nabavki roba i usluga za 2021. godinu u kome su navedeni preporučeni elementi iz rezimea Izvještaja o izvršenoj reviziji učinaka na temu "Blagovremenost postupaka javnih nabavki u institucijama BiH". Iako je cijelu 2021. godine bilo aktuelno privremeno finansiranje institucija Bosne i Hercegovine, Agencija je uspjela da Plan javnih nabavki roba i usluga za 2021. godinu realizuje gotovo u potpunosti.

| **II - IZVJEŠTAJ O PROVOĐENJU AKCIONOG PLANA PREDVIĐENOG GODIŠNJIM PROGRAMOM RADA AGENCIJE ZA DRŽAVNU SLUŽBU BOSNE I HERCEGOVINE** | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
| **Opšti cilj/principi razvoja: UPRAVLJANJE U FUNKCIJI RASTA** | | | | | | | | | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | | | | | | | | | |
| **Srednjoročni cilj: Unaprijediti kapacitete i kvalitet rada u obavljanju poslova VM i Institucija BiH** | | | | | | | | | | | | | |
| **Specifični cilj: Unaprijediti sistem zapošljavanja. stručnog usavršavanja i drugih aspekata upravljanja ljudskim potencijalima u državnoj službi iz mandata Agencije** | | | | | | | | | | | | | |
| **Programi. projekti i aktivnosti** | **Nosilac aktivnosti** (organizaciona jedinica) | **Pokazatelji** | | | | | | **Izvori finansiranja i troškovi** | | | **Vrijeme provođenja** | | **Komentar** |
| **Jedinica mjerenja** (%. broj ili opisno) | | **Polazna vrijednost**  **2021.** | **Ciljana vrijednost**  **2022.** | | **Ostvarena vrijednost**  **na kraju godine**  **2022.** | **Izvori fnansiranja** (budžet. krediti.  donacije ostalo) | **Planirani troškovi** | **Ostvareni troškovi** | **Planirani kvartal  za provođenje** | **Kvartal kada je  aktivnost provedena** |
|
|
|
|
|
|
|
| *1* | *2* | *3* | | *4* | *5* | | *6* | *7* | *8* | *9* | *10* | *11* | *12* |
| **1.1 Zapošljavanje i zaštita prava državnih službenika** | | | | | | | | | **900.649** | **814.184** |  | | |
| **1.1.1 Zapošljavanje državnih službenika** | | | | | | | | |  |  |  | | |
| 1.1.1.1 Izrada plana zapošljavanja | Sektor za postavljenja | broj | 1 | | 1 | | 1 | Budžet | 747.539 | 675.773 | IV | IV | Aktivnost realizovana |
| 1.1.1.2 Obrada zahtjeva za raspisivanje oglasa za popunjavanje radnih mjesta državnih službenika u institucijama BiH | Sektor za postavljenja | broj | 143 | | 120 | | 76  76 | I, II, III, IV | I, II, III, IV | Aktivnost realizovana |
| 1.1.1.3 Provođenje procedura zapošljavanja državnih službenika (testiranja i selekcija), realizacija procedura postavljenja, mišljenja na imenovanje i imenovanja državnih službenika u institucijama BiH, po službenoj dužnosti | Sektor za postavljenja | broj | 271 | | 250 | | 72 | I, II, III, IV | I, II, III, IV | Aktivnost realizovana |
| 1.1.1.4 Realizacija procedura razrješenja, mišljenja na razrješenje državnih službenika u institucijama BiH | Sektor za postavljenja | broj | 108 | | 100 | | 116 | I, II, III, IV | I, II, III, IV | Aktivnost realizovana |
| 1.1.1.5 Realizacija prava slobodnog pristupa informacijama i transparentnosti procedura zapošljavanja | Sektor za postavljenja | broj | 18 | | 20 | | 21 | I, II, III, IV | I, II, III, IV | Aktivnost realizovana |
| 1.1.1.6 Unapređenje sistema zapošljavanja državnih službenika | Sektor za postavljenja, Odsjek za IT | broj | 1 | | 1 | | 1 |  |  |  | III, IV | III, IV | Aktivnost realizovana |
| **1.1.2 Podrška institucijama BiH u oblastima radnih odnosa iz domena rada Odsjeka za pravne poslove, zaštitu prava i opšte poslove** | | | | | | | | | | | | | |
| 1.1.2.1 Izrada pregleda povreda službene dužnosti i izrečenih disciplinskih mjera | Odsjek za pravne poslove, zaštitu prava i opšte poslove | broj | | 1 | 1 | | 1 | Budžet | 153.110 | 138.411 | IV | IV | Aktivnost realizovana |
| 1.1.2.2 Provođenje disciplinskih postupaka | Odsjek za pravne poslove, zaštitu prava i poslove opšte | broj | | 9 | 10 | | 13 | I,II,III,IV | I,II,III,IV | Ne zavisi od Agencije već od broja zahtjeva institucija za provođenje disciplinskog postupka |
| 1.1.2.3 Davanje saglasnosti za rad na određeno vrijeme i interni premještaj | Odsjek za pravne poslove, zaštitu prava i opšte poslove | procenat | | 92 | 92 | | 97,25 | I, II, III,IV | I, II, III,IV | 100% zaprimljenih zahtjeva Agencija je obradila u zakonskom roku, a navedeni procenti se odnose na pozitivno riješene zahtjeve |
| **1.2 Stručno usavršavanje državnih službenika** | | | | | | | | | **533.491** | **478.171** |  | | |
| **1.2.1 Analiza potreba za obukom i plan obuka** | | | | | | | | |  |  |  | | |
| 1.2.1.1. Provođenje analize o potrebama za obukom | Odsjek za obuku | broj | 1 | | 1 | 1 | | Budžet | 533.491 | 478.171 | IV | III | Aktivnost realizovana. |
| 1.2.1.2 Izrađen prijedlog plana obuke | Odsjek za obuku | broj | 1 | | 1 | 1 | | IV | IV | Aktivnost realizovana. |
| 1.2.1.3 Odabir predavača za obuke | Odsjek za obuku | broj | 10 | | 5 | 0 | | I, II, III, IV | III | Aktivnost nije realizovana. |
| 1.2.1.4 Realizacija obuka u učinonici | Odsjek za obuku | broj | 80 | | 40 | 99 | | I, II, III,IV | I, II, III, IV | Aktivnost realizovana. |
| 1.2.1.5 Realizacija webinara | Odsjek za obuku | broj | 40 | | 70 | 26 | | I, II, III,IV | I, II, III, IV | Aktivnost realizovana. |
| 1.2.1.6 Realizacija self-paced obuka | Odsjek za obuku | broj | 9 | | 4 | 8 | | I, II, III,IV | I, II, III, IV | Aktivnost realizovana. |
| 1.2.1.7 Realizacija stručnog usavršavanja državnih službenika | Odsjek za obuku | broj | 2.200 | | 2.200 | 2.941 | | I, II, III,IV | I, II, III, IV | Aktivnost realizovana. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III - IZVJEŠTAJ O IZRAĐENIM ZAKONIMA PLANIRANIH GODIŠNJIM PROGRAMOM RADA AGENCIJE ZA DRŽAVNU SLUŽBU BOSNE I HERCEGOVINE** | | | | | | | |
| **Opšti cilj/principi razvoja: UPRAVLJANJE U FUNKCIJI RASTA** | | | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | | | |
| **Srednjoročni cilj: Unaprijediti kapacitete i kvalitet rada u obavljanju poslova VM i Institucija BiH** | | | | | | | |
| **Specifični cilj: Unaprijediti sistem zapošljavanja. stručnog usavršavanja i drugih aspekata upravljanja ljudskim potencijalima u državnoj službi iz mandata Agencije** | | | | | | | |
| **Naziv zakona** | **Vrijeme provođenja** | | **Status zakona zaključno sa 31.12.2022.godine** | | | | |
| **Planirani kvartal za provođenje aktivnosti** | **Kvartal kada je aktivnost provedena** | **Upućen VM BIH** | **Usvojen na VM BiH** | **Procedura u PS BiH** | **Usvojen u PS BiH** | **Komentar** |
| (DA/NE) | (DA/NE) | (DA/NE) | (DA/NE) |
|  |
|  |
| *1* | *2* | *3* | *4* | *5* | *6* | *7* | *8* |
| **1.1.(naziv programa)** | | | | | | | |
| **1.1.1.(naziv projekta)** | | | | | | | |
| 1.1.1.1 (naziv zakona)… |  |  |  |  |  |  |  |
| 1.1.1.2 (naziv zakona)… |  |  |  |  |  | | |
| **1.1.2 (naziv projekta)…** | | | | | | | |
| **1.2 (naziv programa)…** | | | | | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **IV - IZVJEŠTAJ O IZRAĐENIM PODZAKONSKIM AKTIMA PLANIRANIH GODIŠNJIM PROGRAMOM RADA AGENCIJE ZA DRŽAVNU SLUŽBU BOSNE i HERCEGOVINE** | | | | | | | | | | |
| **Opšti cilj/principi razvoja: UPRAVLJANJE U FUNKCIJI RASTA** | | | | | | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | | | | | | |
| **Srednjoročni cilj: Unaprijediti kapacitete i kvalitet rada u obavljanju poslova VM i Institucija BiH** | | | | | | | | | | |
| **Specifični cilj: Unaprijediti sistem zapošljavanja. stručnog usavršavanja i drugih aspekata upravljanja ljudskim potencijalima u državnoj službi iz mandata Agencije** | | | | | | | | | | |
| **Naziv pozakonskog akta** | **Vrijeme provođenja** | | **Status pozakonskog akta zaključno sa 31.12.2022. godine** | | | | | | | **Komentar** |
| **Planirani kvartal za provođenje**  **aktivnosti** | **Kvartal kada je aktivnost provedena** | **Upućen rukovodiocu**  (DA/NE) | **Usvojen od strane rukovodioca** (DA/NE) | | **Upućen VM BiH** (DA/NE) | | **Usvojen na VM BiH** (DA/NE) | |
| *1* | *2* | *3* | *4* | *5* | | *6* | | *7* | | *8* |
| **1.1 Zapošljavanje i zaštita prava državnik službenika** | | | | | | | | | | |
| **1.1.1. Zapošljavanje državnih službenka** | | | | | | | | | | |
| Odluke o jedinicama u institucijama BiH | III/IV |  | NE | | NE | NE | NE | | Prolongirano zbog usklađivanja sa principima SIGMA-e | |
| Odluka o sadržaju i načinu vođenja Registra zaposlenih u institucijma Bosne i Hercegovine | III/IV |  | NE | | NE | NE | NE | | Nije došlo do izmjene i dopune Zakona o državnoj  službi u institucijama BiH | |

|  |  |  |  |  |  |  |  |
| --- | --- | --- | --- | --- | --- | --- | --- |
| **V - IZVJEŠTAJ O IZRAĐENIM MEĐUNARODNIM UGOVORIMA PLANIRANIH GODIŠNJIM PROGRAMOM RADA AGENCIJE ZA DRŽAVNU SLUŽBU BOSNE I HERCEGOVINE** | | | | | | | |
| **Opšti cilj/principi razvoja: UPRAVLJANJE U FUNKCIJI RASTA** | | | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | | | |
| **Specifični cilj: Unaprijediti sistem zapošljavanja. stručnog usavršavanja i drugih aspekata upravljanja ljudskim potencijalima u državnoj službi iz mandata Agencije** | | | | | | | |
| **Naziv međunarodnog ugovora** | **Vrijeme provođenja** | | **Status međunarodnog ugovora zaključno sa 31.12.2020.godine** | | | | |
| **Planirani kvartal za provođenje aktivnosti** | **Kvartal kada je aktivnost provedena** | **Upućen VM BIH** | **Usvojen na VM BIH** | **Procedura u Predsjedništvu BiH** | **Usvojen u Predsjedništvu BiH** | **Komentar** |
| (DA/NE) | (DA/NE) |
| (DA/NE) | (DA/NE) |
|  |  |
| *1* | *2* | *3* | *4* | *5* | *6* | *7* | *8* |
| **1.1.(naziv programa)** | | | | | | | |
| **1.1.1.(naziv projekta)** | | | | | | | |
| 1.1.1.1 (naziv zakona)… |  |  |  |  |  |  |  |
| 1.1.1.2 (naziv zakona)… |  |  |  |  |  | | |
| **1.1.2 (naziv projekta)…** | | | | | | | |
| **1.2 (naziv programa)…** | | | | | | | |

|  |  |  |  |  |  |
| --- | --- | --- | --- | --- | --- |
| **VI - IZVJEŠTAJ O JAVNIM INVESTICIJAMA PLANIRANIH GODIŠNJIM PROGRAMOM RADA AGENCIJE ZA DRŽAVNU SLUŽBU BOSNE I HERCEGOVINE** | | | | | |
| **IV - IZVJEŠTAJ O IZRAĐENIM PODZAKONSKIM AKTIMA PLANIRANIH GODIŠNJIM PROGRAMOM RADA AGENCIJE ZA DRŽAVNU SLUŽBU BOSNE i HERCEGOVINE Opšti cilj/principi razvoja: UPRAVLJANJE U FUNKCIJI RASTA** | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | |
| **Srednjoročni cilj: Unaprijediti kapacitete i kvalitet rada u obavljanju poslova VM i Institucija BiH** | | | | | |
| **Specifični cilj: Unaprijediti sistem zapošljavanja. stručnog usavršavanja i drugih aspekata upravljanja ljudskim potencijalima u državnoj službi iz mandata Agencije** | | | | | |
| **Naziv projekta javnih investicija** | **Nosilac aktivnosti** | **Očekivani period realizacije** | **Završen (DA/NE)** | **Status** | **Komentar** |
| **(ZAVRŠENO, U POSTUPKU, ODLOŽENO, PREKINUTO)** |
|
|
| *1* | *2* | *3* | *4* | *5* | *6* |
| **1.1. Zapošljavanje i zaštita prava državnih službenika** | | | | | |
| **1.1.2. Zapošljavanje državnih službenika** | | | | | |
| 1.1.2.1 Redizajn informacionog sistema Registra zaposlenih u institucijama BiH | Odsjek za pravne poslove, zaštitu prava i opšte poslove, Odsjek za IT | 2023. | NE | ODLOŽENO | U 2022. godini nije došlo do usvajanja zakona o dopuni Zakona o državnoj službi u institucijama BiH, te u skladu s tim ni usvajanje podzakonskih akata što bi omogućilo i odobravanje sredstava u budžetu Agencije za redizajn informacionog sistema Registra zaposlenih u institucijama BiH. |

**VII – Izvještaj o provedenim konsultacijama kod izrade godišnjeg izvještaja o rada**

Kod izrade godišnjeg izvještaja o radu za 2022. godinu, Agencija je u skladu sa članom 11. stav (4) Odluke o godišnjem planiranju rada i načina praćenja i izvještavanja o radu u institucijama Bosne i Hercegovine („Službeni glasnik BiH“, broj 94/14), primijenila Pravila za konsultacije u izradi pravnih propisa („Službeni glasnik BiH“, broj 05/17).

Javne konsultacije na Izvještaj o radu Agencije za državnu službu Bosne i Hercegovine za 2022. godinu obavljene su u trajanju od 15 dana u periodu od \_\_\_\_\_\_\_\_\_\_. godine do \_\_\_\_\_\_\_\_\_. godine putem web aplikacije eKonsultacije.

**DIREKTOR**

**Neven Akšamija**